gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl es gl gl es pt gl gl gl gl sv en sv fr de de gl gl gl gl gl gl gl es gl gl gl gl gl es gl gl gl gl gl pt gl pt en ca gl gl pt
Vieiros: Galiza Hoxe - Novembro en Palestina
Xoves, quinta feira, 06 de outubro de 2022
A semana pasada coincidiu con varios aniversarios -21 anos da independencia, por exemplo- que fan deste, un mes especial para o pobo palestino.
Novembro é un mes para a nostalxia, que rememora pasadas vitorias non repetibles: o derrubamento do muro de Berlín (9 de novembro de 1989) obriga a pensar no desexo da destrución dos novos parapetos erixidos en diferentes partes do mundo; o aniversario do pasamento de Arafat (11 de novembro de 2004) invita a reflexionar sobre quen é o culpable desa morte e doutras anteriores e posteriores; a declaración de independencia de Palestina (15 de novembro de 1988) proclama un desexo non cumprido que aínda se ve como soño ou pesadelo; a decisión de pospoñer definitivamente as eleccións palestinas prolonga o ideal de votar libremente, aínda que sexa sen liberdade.
Hai vinte anos, en Europa, parecía abrirse un espazo para o entendemento grazas á caída do muro de separación entre as dúas Alemañas. A emoción daquel momento esvaeceuse pronto e con ela a idea de non erguer máis murallas entre as xentes. O pobo palestino, separado por fronteiras de formigón dificilmente destruíbles, continúa a ver na caída do muro un irmandamento de propósitos. Por iso, o agasallo para conmemorar o aniversario da caída do muro divisorio berlinés celebrouse, en Palestina, facendo o propio: derrubando parte do muro. O evento non deixou de ser máis que unha anécdota para reflectir unha realidade illada que non ten visos de caer.
Hai vinte e dous anos, o 15 de novembro de 1988, o Consello Nacional Palestino proclamaba a independencia do estado palestino, en Alxeria, albiscando, deste xeito, a posibilidade de acadar a paz. Daquela, Iasser Arafat, que en 1974 se presentará na ONU cunha póla de oliveira e unha arma, era a icona do movemento de liberación do seu pobo e un dos obxectivos a eliminar por parte israelí. Arafat representaba a unidade dunha xente espallada polo mundo, cunha necesidade común: conseguir a cidadanía dentro das súas propias cidades. Os berros de independencia só foron aplaudidos, sen festexos, como hoxe en día. As rúas palestinas baléiranse esta xornada, en sinal de festexo e dó polo conseguido e polo aínda por acadar.
Ese símbolo de liberación, Arafat, sempre vestido con terra de palestina, non logrou vencer e conseguir a unidade da súa nación e dos seus. Cinco anos despois da súa morte, os seus logros seguen a convocar masas e ideas, así como eloxios dun pasado mellor, no que os líderes das diferentes frontes permanecían xuntas por un motivo común. Unha vez máis, a actualidade é outra: as disputas internas son cada vez maiores e o consenso outra utopía máis a engadir a ese gran soño que é a construción dun estado nacional palestino, de noraboa, por estar hoxe de cumpreanos.
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Celebracións do 15 de novembro en Palestina / Fotos: M.I.M. (clique para ampliar)
O Estado Español continuará a non recoñecer a independencia de Kosovo Edición xeral
Decisiva, aínda que non vinculante, opinión da Corte Internacional de Xustiza sobre a secesión de Kosovo Edición xeral
Exhuman restos de Simón Bolívar Venezuela
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto